Merkezê Îrtîbatî û Çapemenîye yê HPG’yî derheqê hêrişanê artêşa Tirkî eşkerayîyêk daye û nê pare kerdî:
26’ê Êlule de artêşa Tirkî ya îşxalkare herêma Bagokî ya Mêrdînî de mintiqaya Şehîd Botanî de operasyon da destpêkerdene. Operasyono ke hema dewam keno de heta nika vînîbîyayeyê ma çîn ê. 28’ê Êlule de zî qezaya Baykanî ya Sêrtî de operasyonêk mintiqaya Qelanîsî de ame destpêkerdene û roja bîne qedîya. Nêtîceyê operasyonî de embazêkê ma şehîd bi. Nasnameyê embazê ma do pey ra bêro eşkerakerdene. Reyna 1 û 2‘ê Teşrîna Verêne de hemverê Wareyanê Pawitişî yê Medya de hêrişanê hewayîyan dewam kerd. Zap de mintiqaya Sîda, Heftanîn de mintiqaya Keşanî û Avaşîn de zî mintiqaya Şehîde Dîrene ser o bombayî ameyî varnayene. Nê hêrişan de vînîbîyayeyê ma çîn ê.
